Rusia përballet me pengesa për anëtarësim në OBT
Gjeorgjia ka kërcënuar se do të përdorë veton kudër anëtarësimit të Moskës në Organizatën Botërore të Tregtisë
Russia është përpjekur të anëtarësohet në Organizatën Botërore të Tregtisë që nga viti 1993. Mirëpo para Moskës ka dy pengesa kryesore në procesin e anëtarësimit: krijimi i një bashkimi doganor dhe rezistenca e Gjeorgjisë ndaj anëtarësimit rus. Në fillim të korrikut, Rusia, Bjellorusia dhe Kazakistani nënshkruan një marrëveshje për formimin e një sistemi të përbashkët doganash për këto tre vende. Synimi kryesor ishte të krijohej në të ardhmen një zone e tregtisë së lirë për rreth 170 milionë vetë. Anders Aslund, i Institutit Peterson për Ekonominë Ndërkombëtare, thotë se nuk është e qartë se çfarë konkretisht ranë dakord të realizonin këto tre vende. Ai nënvizon se ka pasur edhe më parë përpjekje për krijimin e një zone të tillë tregtie: Zoti Aslund thotë se këto marrëveshje u pasuan në shtator 2003 nga Hapësira e Përbashkët Ekonomike me pjesëmarrjen e Rusisë, Bjellorusisë, Kazakistanit dhe Ukrainës. Kjo zonë pushoi së funksionuari, shpjegon ai, si rezultat i Revolucionit Portokalli në Ukrainë. Robert Legvold i Universiteti Columbia është i një mendjeje: Disa analistë thonë se pjesëmarrja e Rusisë në marrëveshjet e bashkimit të doganave mund të dëmtojë shanset e saj për anëtarësim në Organizatën Botërore të Tregtisë, e cila mbikqyr rregullat e tregtisë ndërkombëtare. Ekspertë të tjerë, si zoti Legvold apo zoti Aslund, nuk besojnë se marrëveshjet bëhen pengesë për anëtarësimin: Analistët thonë se një pengesë edhe më e madhe se bashkimi doganor është kundërshtimi i fortë i qeverisë gjeorgjiane ndaj antarësimit të Rusisë në Organizatën Botërore të Tregtisë. Në bazë të rregullores së OBT-së, çdo anëtar i organizatës mund të bllokojë anëtarësimin e një vendi të ri, duke i vënë veton, pasi OBT-ja operon në bazë të konsensusit. Gjatë viteve, Tbilisi ka kërcënuar se do të përdorë veton kudër Moskës. Gjeorgjia është revoltuar nga embargoja ekonomike që i ka vënë Rusia. Po ashtu autoritetet gjeorgjiane e kundërshtojnë me forcë mbështetjen që u jep Rusia dy rajoneve separatiste, Abkazisë dhe Osetisë së Jugut. Juristi dhe eksperti i çështjeve të tregtisë David Christy, i cili ka ndihmuar qeveri të ndryshme në përpjekjet për anëtarësim në OBT, analizon një tjetër burim fërkimesh ndërmjet Moskës dhe Tbilisit: Procesi ka bërë deri tani përparim fare të vogël. Zoti Christy thotë se gjeorgjianët vazhdojnë të kundërshtojnë anëtarësimin e Rusisë në OBT: Zoti Christy thotë se nëse Gjeorgjia është i vetmi vend që kundërshton anëtarësimin e Rusisë në Organizatën Botërore të Tregtisë, presioni politik ndaj Tbilisit gradualisht do ta detyronte Gjeorgjinë të ndryshonte qëndrim.